06/09/2010 | Administración LocalMunicipal
Aranga
Secretaría - Intervención
Aprobación das bases da convocatoria para a provisión dunha praza de auxiliar administrativo polo sistema de oposición libre, inlcuída na oferta de emprego público de 2010

A Xunta de Goberno Local na sesión do día 26 de agosto de 2010 prestou aprobación ás bases que rexirán a convocatoria para a provisión en propiedade, mediante oposición libre, dunha praza de auxiliar- administrativo da Administración Xeral deste concello de Aranga, procedendo a súa convocatoria. Contra a convocatoria e as súas bases poderá interpoñerse no prazo de dous meses dende o día seguinte a súa publicación, recurso contencioso- administrativo de conformidade co disposto no artigo 46 da Lei 29/1998 de 13 de xullo, reguladora da xurisdicción contencioso administrativade, ou potestativamente recurso de resposición ante a xunta de goberno local, no prazo dun mes dende o seguinte ao da súa publicación, de conformidade co disposto nos artigos 116 e 117 da Lei 30/1992 de 26 de novembro, do réxime xurídico das administracións públicas e do procedemento administrativo común. Aranga, 30 de agosto de 2010 O Alcalde: Asdo: Manuel Brañas Abad.1. O obxecto da presente convocatoria é a provisión, en propiedade, mediante o sistema de oposición libre, dunha praza de auxiliar-administrativo da Administración Xeral deste concello de Aranga, incluída na Oferta de Emprego Público. A praza a cubrir encádrase dentro da Escala de Administración Xeral, Subescala Auxiliar, pertencente ao Grupo C, subgrupo C2.2. A praza obxecto da convocatoria pertence á Escala de Administración Xeral, subescala administrativa, subgrupo C2, de acordo coa titulación requirida para o seu acceso, e está dotada coas retribucións correspondentes ao Subgrupo C2, ao nivel de complemento de destino 12, complemento específico anual de 3.519,13 €, dúas pagas extraordinarias, trienios e demais que lle correspondan de acordo coa lexislación vixente.3. As súas funcións son as propias dun funcionario auxiliar-administrativo: Atención ao público, telefónica e persoal; elaboración e mecanografiado de escritos diversos; correspondencia e resto de documentos; manexo de programas informáticos necesarios para a súa actividade (gravación de datos, obtención de listaxes, etc); xestión de correspondencia (recepción, distribución e arquivo); tarefas máis ou menos complexas da xestión administrativa propia regulada por normas; toma de decisións programadas ou normativizadas dentro da unidade baixo a supervisión do seu superior xerárquico; fotocopiado de documentos e tarefas administrativas diversas; elaboración da contabilidade, no seu caso; apoio nas tarefas da asistente social; calquera outra relacionada co posto que lle encomende o seu superior xerárquico.4. O tribunal cualificador non poderá propoñer o acceso á condición de funcionario dun número superior de aprobados ao de prazas convocadas.5. As bases da presente convocatoria vinculan á Administración, ao Tribunal de selección e aos que participen nela. Para poder participar no proceso selectivo será necesario que os aspirantes reúnan os seguintes requisitos, referidos á data na que remate o prazo de presentación de instancias e durante todo o procedemento de selección ata o nomeamento: a) Ter a nacionalidade española, sen prexuízo do disposto no artigo 57 da Lei 7/2007, do 12 de abril, do estatuto básico do empregado público para os nacionais doutros Estados da Unión Europea ou de calquera daqueles estados nos que, en virtude de tratados internacionais realizados pola Unión Europea e ratificados por España, sexa de aplicación a libre circulación de traballadores, nos termos en que estea definido no Tratado Constitutivo da Unión Europea. b) Ter cumpridos os dezaseis anos e non exceder a idade máxima de xubilación forzosa. c) Estar en posesión do título de Graduado en Educación Secundaria Obrigatoria. d) Estar en posesión da capacidade funcional para o desenvolvemento das tarefas. e) Non estar separado, mediante expediente disciplinario, do servizo de calquera das Administracións Públicas ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso en ningunha das causas de incompatibilidade establecidas legalmente. A presente convocatoria e as súas bases publicaranse integramente no Boletín Oficial da Provincia e no taboleiro de edictos da casa consistorial, anunciando a convocatoria no Boletín Oficial do Estado e no Diario Oficial da Galicia, contendo a data de publicación no Boletín Oficial da Provincia onde se publicaron as bases e a convocatoria. Unha vez comezado o proceso selectivo, o órgano de selección fará públicos os anuncios sucesivos de realización das probas nos locais onde se celebrasen as probas anteriores e no taboleiro de anuncios da casa consistorial con, polo menos, doce horas de antelación se se trata do mesmo exercicio e de 24 horas se se trata dun novo exercicio. Nos mesmos lugares publicaranse os resultados das probas e calquera outro anuncio ou comunicación distinto.1. Quen desexe tomar parte no proceso selectivo deberá presentar unha instancia dirixida ao señor alcalde, segundo o modelo oficial que lles será facilitado nas oficinas municipais, facendo constar que reúnen todos e cada un dos requisitos sinalados na base segunda da convocatoria, referidos á data na que remate o prazo de presentación de instancias, comprometéndose a presentar, no caso de obter a praza, a documentación requirida na dita base e prestar xuramento ou promesa de conformidade co Real decreto 707/1979, do 5 de abril.2. As instancias, solicitando participar nas probas selectivas, dirixidas ao Sr. alcalde, presentaranse no prazo de vinte días naturais que se contarán a partir do seguinte ao da publicación da convocatoria no Boletín Oficial do Estado, no Rexistro xeral do concello ou na forma que determina o artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.3. Xunto coa instancia, os aspirantes presentarán xustificante acreditativo de ter aboados os dereitos de exame, que se fixan na cantidade de 20,00 €, así como a fotocopia do Documento Nacional de Identidade.4. Se algunha das instancias presentadas tivese algún defecto requirirase ao interesado/a para que, de conformidade co disposto no artigo 71 da Lei 30/1992, do 26 de novembro, emende a deficiencia no prazo de dez días co apercibimento de que se así non o fixese, se arquivará a instancias sen máis trámites.1. Logo de que expire o prazo de presentación de instancias, o presidente da corporación ditará a resolución, no prazo máximo dun mes, aprobando a listaxe de aspirantes admitidos e excluídos, con indicación das causas de exclusión en cada caso, que será publicada no Boletín Oficial da Provincia e no taboleiro de edictos da casa consistorial, concedendo o prazo de dez días hábiles, que se contarán a partir do seguinte ao da publicación no Boletín Oficial da Provincia, para a emenda das deficiencias e a presentación de reclamacións.2. As reclamacións serán aceptadas ou rexeitadas por resolución da Alcaldía, aprobando a listaxe definitiva de admitidos e excluídos, que se fará pública na forma indicada para a listaxe provisional. Contra esta Resolución, que pon fin á vía administrativa, cabe interpoñer un recurso contencioso-administrativo.3. Na mesma Resolución determinarase o lugar e a data do comezo das probas, a orde de actuación dos aspirantes e a composición do tribunal de selección.4. Os aspirantes poderán ser requiridos, ao longo do proceso, para efectuar as comprobacións oportunas no que ao cumprimento dos requisitos esixidos para participar se refire. Se durante a realización do proceso o tribunal tivese coñecemento de que algún dos aspirantes non posúe a totalidade dos requisitos esixidos, logo de darlle audiencia ao interesado/a, poderá propoñerlle a súa exclusión á autoridade convocante que deberá darlles conta aos órganos competentes das inexactitudes ou falsidades nas que puidese incorrer o aspirante, para os efectos procedentes.1. O tribunal cualificador será colexiado e a súa composición axustarase aos principios de imparcialidade e profesionalidade dos seus membros, e tenderase, así mesmo, a paridade entre muller e home. Os membros do tribunal pertencerán a este a título individual, non podendo ocupar a dita pertenza en representación ou a conta de ninguén. Non poderán formar parte do tribunal persoal de elección ou designación política, nin funcionarios interinos, nin persoal eventual. Os vogais do tribunal posuirán a titulación igual ou superior á esixida para o acceso á praza convocada.2. O tribunal cualificador estará integrado polos seguintes membros, nomeados todos eles pola autoridade convocante: - Un Presidente, un secretario que actuará con voz pero sen voto, e catro vogais. Todos os desinados terán titulación igual ou superior á esixida para o acceso ás probas convocadas.3. A designación dos membros do tribunal incluirá aos seus respectivos suplentes e farase pública no Boletín Oficial da Provincia e no taboleiro de edictos da casa consistorial.4. Os membros do tribunal deberán absterse de intervir se concorre algunha das circunstancias previstas no artigo 28 da Lei 30/1992, do 26 de novembro, ou no artigo 13.2 do Real decreto 364/1995, do 10 de marzo. Os aspirantes poderán recursar a calquera membro do tribunal, se concorren estas circunstancias.5. Para a constitución e actuación do tribunal requirirase a presenza, en todo caso, do presidente e do secratario, e da metade máis un dos seus membros.6. O tribunal queda facultado para resolver as dúbidas que poidan suscitarse durante a realización das probas e para adoptar os acordos necesarios que garantan o adecuado desenvolvemento delas, en todo ou no previsto nestas bases. As decisións adoptaranse por maioría de votos dos membros presentes, resolvendo en caso de empate o voto de calidade do presidente.7. O tribunal poderá dispoñer a incorporación de asesores especialistas para todas ou algunhas das probas, que colaborarán co órgano de selección exclusivamente no exercicio das súas especialidades técnicas.8. O tribunal poderá descualificar e non puntuar os exercicios de calquera opositor/a cando este vulnere a normativa aplicabe e as bases ou cando o seu comportamento supoña un abuso delas ou unha fraude ( falsificación de exercicios, copiar, ofender ao tribunal, etc). 9. No non previsto nas presentes bases estará ao disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común. O día, a hora e o lugar de realización do primeiro exercicio anunciarase no Boletín Oficial da Provincia e no taboleiro de edictos da casa consistorial. As sucesivas probas anunciaranse unicamente no taboleiro de edictos e no local onde se celebrase a proba anterior. Os aspirantes serán convocados para cada exercicio en chamamento único e, salvo casos de forza maior debidamente xustificados e apreciados polo tribunal, a non presentación dun aspirante a calquera dos exercicios obrigatorios no momento de ser chamado, determinará automaticamente o decaemento dos seus dereitos a participar, polo que quedará excluído do proceso selectivo. A orde de actuación dos aspirantes, naqueles exercicios que non poidan realizarse conxuntamente, será o alfabético, comezando polo aspirante cuxo primeiro apelido comece pola letra que resulte do sorteo previamente realizado polo tribunal. En calquera momento os apirantes poderán ser requiridos polos membros do tribunal para que acrediten a súa personalidade, mediante exhibición do Documento Nacional de Identidade, que deberán acudir á realización dos exercicios provistos del. Sempre que sexa posible, na realización dos exercicios garantizarase o anonimato dos aspirantes. Adoptaranse as medidas necesarias para a adaptación e o axuste en tempo e forma da realización das probas para as persoas que presenten algún tipo de discapacidade. A selección dos aspirantes realizarase mediante o sistema de oposición libre, constando de cinco exercicios, de carácter eliminatorio e obrigatorio, non podendo, polo tanto, pasar ao seguinte exercicio sen ter superado o anterior, e sendo o quinto exercicio unha proba de galego da que quedan exentos os aspirantes que acrediten posuír o certificado de lingua galega ou Celga correspondente, debidamente homologado polo órgano competente en materia de política lingüística da Xunta de Galicia, de conformidade co artigo 35 do Decreto lexislativo 1/2008, do 13 de marzo. O prazo entre o final dun exerxicio e o comezo do seguinte será dun mínimo de 48 horas e un máximo de 40 días hábiles. Primeiro exercicio: Consistirá en contestar, por escrito, nun prazo máximo de 60 minutos, un cuestionario de 50 preguntas tipo test, con respostas alternativas, relacionadas co contido do programa que figura no anexo destas bases. As respostas correctas cualificaranse positivamente a razón de 0,20 puntos cada unha. As respostas incorrectas penalizaranse a razón de 0,10 puntos cada unha e as respostas en branco non se puntuarán nin se penalizarán. O exame determinarase, logo do sorteo entre varios alternativos, seleccionado polo tribunal inmediatamente antes da realización do exame. Segundo exercicio: Consistirá en desenrolar, de forma oral, durante un prazo máximo de trinta e cinco minutos, dous temas extraídos ao azar, de entre os que figuran no temario anexo á convocatoria, un de cada unha das partes. Valoraráse os coñecementos, o nivel de formación xeral e a claridade de exposición e a facultade de expresión. Os membros do tribunal, ao terminar a exposición, poderán formular cantas preguntas consideren necesarias, relacionadas cos temas expostos, a efectos dunha maior comprensión do exposto. Terceiro exercicio: Consistirá na realización dun suposto práctico relacionado coas materias incluídas no temario que formulará o tribunal inmediatamente antes do comezo do exercicio. Valorarase a capacidade de ordenar e desenvolver o suposto proposto, a sistemática na formulación, o coñecemento da normativa vixente, a capacidade de análise e a capacidade de expresión escrita. Durante o desenvolvemento desta proba os aspirantes poderán facer uso dos textos legais, coleccións de xurisprudencia e libros de consulta dos que acudan provistos, exceptuando os libros de formularios administrativos e de supostos prácticos. Cuarto exercicio: Consistirá na realización dunha proba práctica que se realizará nos ordenadores do concello, utilizando o procesador Lotus Amipro ou Lotus Word Pro, nun tempo máximo de trinta minutos, valorándose os coñecementos de ofimática. Quinto execicio: Consistirá na tradución dun texto, facilitado polo tribunal, de castelán ao galego, sen dicionario, nun tempo máximo de trinta minutos, do que quedan exentos os aspirantes que acrediten posuír o certificado de lingua galega ou Celga correspondente. Este exercicio non é eliminatorio.1. Os catro primeiros exercicios serán eliminatorios e cualificados ata un máximo de dez puntos, sendo eliminados os opositores que non acaden un mínimo de cinto puntos en cada un deles. As cualificacións adoptaranse sumando as puntuacións outorgadas polos distintos membros do tribunal, dividindo o total polo número de asistentes a este, sendo o cociente a cualificación definitiva.2. As cualificacións de cada exercicio faranse públicas o mesmo día en que se acorden e serán expostas nos locais onde se realizou a proba e no taboleiro de edictos da casa consistorial, figurando co “Non apto” os aspirantes que non teñan superado a puntuación requirida.3. A cualificación do quinto exercicio acadará un máximo de cinco puntos, quedando exentos os que acrediten posuír o certificado de lingua galega ou Celga correspondente, que se valorarán do seguinte xeito: - Curso de linguaxe administrativa: 5 puntos. - Curso de perfeccionamento, a súa validación ou Celga 4: 3 puntos. - Curso de iniciación, a súa validación ou celga 2: 2 puntos.4. A cualificación definitiva virá determinada pola suma das puntuacións obtidas en cada un dos exercicios. Logo de concluír as probas, o tribunal publicará no taboleiro de edictos da casa consistorial a relación de aprobados por orde de puntuación, non podendo pasar estes o número de prazas convocadas e elevará ao Sr. alcalde a proposta de nomeamento. A dita proposta, xunto co expediente e as actas do tribunal, remitiranse á Alcaldía. Non obstante o anterior, co fin de asegurar a cobertura da praza convocada, cando se produzan renuncias dos aspirantes seleccionados antes da toma de posesión ou do nomeamento, o órgano convocante poderá requirirlle ao tribunal unha relación complementaria dos aspirantes que sigan aos propostos, para o seu posible nomeamento como funcionarios de carreira. O aspirante proposto presentará no concello, no prazo de vinte días naturais dende que se faga pública a relación de aprobados, os documentos esixidos para tomar parte no proceso selectivo, segundo a base segunda da convocatoria, que en todo caso será a seguinte: 1. Focopia compulsada do DNI 2. Fotocopia compulsada do título esixido na convocatoria 3. Declaración xurada subscrita polo interesado, de non atoparse incurso en causas de incompatibilidade segundo a lexislación vixente.4. Certificación médica de posuír a capacidade funcional para o desenvolvemento das tarefas propias da praza que se vai cubrir.5. Declaración xurada subscrita pola persoa interesada, acreditativa de non estar separada mediante expediente disciplinario do servizo de ningunha Administración Pública ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Se dentro do prazo indicado, salvo os casos de forza maior, non presentaren a documentación requirida ou se deducise que se carece dalgún dos requisitos esixidos, o aspirante non poderá ser nomeado, quedando anuladas as actuacións, sen prexuízo da responsabilidade na que puidese incorrer por falsidade na súa solicitude de participación. Os que tivesen a condición de funcionarios públicos estarán exentos de xustificar documentalmente as condicións e requisitos xa acreditados para obter o seu anterior nomeamento, debendo presentar unicamente a certificación da Administración Pública da que dependan, acreditando a súa condición e demais circunstancias que consten no seu expediente persoal. Logo de que se presenten os documentos, o alcalde procederá ao nomeamento como funcionario de carreira do aspirante proposto polo tribunal, notificándollo ao interesado e publicándoo no Boletín Oficial da Provincia. O aspirante nomeado deberá tomar posesión do seu cargo no prazo dun mes, que se contará dende o día seguinte ao indicado no escrito no que se efectuou o nomeamento, debendo prestar xuramento ou promesa de conformidade co previsto no Real decreto 707/1979, do 5 de abril. A falta de toma de posesión no prazo que se sinala, sen causa xustificada, comportará a perda de todos os dereitos derivados do nomeamento conferido, quedando o aspirante en situación de cesante. O alcalde poderá diferir a toma de posesión por un período máximo de vinte días hábiles, sempre que existan necesidades do servizo. En todo o non previsto nas presentes bases, estarase ao disposto na Lei 7/2007, do 12 de abril, do estatuto básico do empregado público, na Lei 7/1985, do 2 de abril, e no Real decreto lei 781/1986, do 18 de abril, no Real decreto 896/1991, do 7 de xuño, que establece as regras básicas e os programas mínimos aos que debe axustarse o procedemento de selección de funcionarios da Administración Local; na Lei 4/1988, do 26 de maio, da administración pública de Galicia, e as súas sucesivas modificacións; polo Real decreto 364/1995, do 10 de marzo; pola Lei 30/1992 de réxime xurídico das administracións públicas e do procedemento administrativo común, e por cantas disposicións complementarias vixentes puidesen resultar de aplicación. Contra a presente convocatoria e as súas bases, que son definitivas na vía administrativa, poderá interpoñer un recurso contencioso-administrativo, no prazo de dous meses, que se contarán dende o seguinte ao da súa publicación, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso- administrativa, sen prexuízo de interpoñer o recurso potestativo logo da reposición, neste caso no prazo dun mes, ante o órgano que aproba as bases, de conformidade co disposto nos artigos 116 e 117 da Lei 30/1992. TEMA 1.- A Constitución Española de 1978. Estrutura. Contido. Principios Xerais. TEMA 2.- Os dereitos e deberes fundamentais dos españois. Garantías. O Defensor do Pobo. O Tribunal Constitucional. A reforma da Constitución. TEMA 3.- A Coroa. As atribucións do Rei. As Cortes Xerais: composición, atribucións e funcionamento. TEMA 4.- O Goberno e a Administración do Estado. Relacións entre o Goberno e as Cortes Xerais. TEMA 5.- O poder xudicial. TEMA 6.- A Organización territorial do Estado. As Comunidades Autónomas. Os Estatutos de Autonomía. A Administración Local na Constitución. TEMA 7.- A Comunidade Autónoma de Galicia. O Estatuto de Autonomía. O Parlamento. A Xunta e o seu presidente. TEMA 8.- A organización da Administración Central Española. Órganos superiores. Presidente e vicepresidentes. Consello de Ministros. Comisións delegadas. TEMA 9.- Principios de actuación da Administración Pública: Eficacia, xerarquía, descentralización, desconcentración e coordinación. TEMA 10.- Sometemento da Administración á Lei e ao Dereito. Fontes do Dereito. Relacións entre a Lei e o Regulamento. TEMA 11.- A Administración Pública. Personalidade xurídica da Administración. Persoas xurídicas públicas. Capacidade. Clases. TEMA 12.- O administrado, concepto e clases. Capacidade de obrar do administrado. Colaboración e participación cidadá na función administrativa. Dereitos dos ciudadáns nas súas relacións coa Administración Pública. TEMA 13.- O acto administrativo. Concepto. Clases. Elementos. Motivación e notificación. Eficacia e validez do acto administrativo. TEMA 14.- Invalidez do acto administrativo. Nulidade de pleno dereito e anulabilidade. O principio de conservación. A revisión dos actos. A acción de nulidade. O principio de declaración de lesividade. A Revocación. A revisión de oficio. A rectificación dos erros materiais e de feito. TEMA 15.- O procedemento administrativo. Significado. Principios xerais. Fases do procedemento. TEMA 16.- Formas de acción administrativa. Fomento. A Policía administrativa. O servizo público. TEMA 1.- A Administración Local. Entidades que comprende. Réxime Local Español. Regulación xurídica. TEMA 2.- A provincia no réxime local. Organización e competencias. TEMA 3.- O Municipio. Concepto. O termo municipal. A Poboación. O empadroamento. TEMA 4.- A organización municipal. Competencias. A autonomía municipal. TEMA 5.- Órganos de goberno municipais. O alcalde: elección, deberes, atribucións. Os concelleiros. O Pleno: integración e funcións. A Xunta de Goberno Local. Órganos complementarios. TEMA 6.- Funcionamento dos órganos colexiados locais. Réxime de sesións. Convocatorias e orde do día. Actas e certificacións de acordos. TEMA 7.- Ordenanzas e regulamentos municipais. Clases. Procedemento de elaboración e aprobación. TEMA 8.- O persoal ao servizo das entidades locais. Función Pública Local. Clases de funcionarios ao servizo da administración local. Adquisición e perda da condición de funcionario. Dereitos e deberes. TEMA 9.- Sistema retributivo do persoal ao servizo das entidades locais. Réxime disciplinario. Incompatibilidades. Responsabilidade. Sistema de protección sanitaria e dereitos pasivos. TEMA 10.- Os bens das entidades locais. Clases. Bens de dominio público. Bens patrimonais. TEMA 11.- Os contratos administrativos na esfera local. A selección de contratistas. TEMA 12.- A intervención administrativa local na actividade privada. Clases de licenzas e procedemento de outorgamento. TEMA 13.- Procedemento administrativo local. O rexistro de entradas e saídas de documentos. Requisitos da presentación de documentos. Comunicacións e notificacións. TEMA 14.- As Facendas Locais. Clases de ingresos. As Ordenanzas fiscais. TEMA 15.- Xestión do gasto público local. Ordenación de gastos e pagamentos. Órganos competentes. TEMA 16.- O orzamento municipal. Elaboración. Aprobación. Tramitación. Contido. TEMA 17.- Os servizos sociais municipais. Organización. Competencias. Composición. Aranga, 23 de agosto de 2010.